**JAVNI POZIV ZA UČEŠĆE U NAGRADNOM KONKURSU**

**„VELIKA SCENA“**

Altermedia d.o.o. u ime ATLANTIC GRUPE upućuje javni poziv za učešće u nagradnom konkursu „VELIKA SCENA“ s ciljem da se inspiriše kreiranje i konzumacija kulture u regiji.

Ako ste mladi, inspirativni i kreativni postavite vaš umjetnički rad i osvojite vrijedne nagrade.

Pravo učešća u nagradnom konkursu imaju sva punoljetna fizička lica iz BiH i regiona (Hrvatska, Slovenija i Srbija) koja na web stranici [www.velika-scena.com](http://www.velika-scena.com) *uploadaju* svoje umjetničke radove (digitalna grafika) za sudjelovanje u konkursu u periodu od 12. 7. 2021. do 31. 7. 2021.

U nagradnom konkursu učestvujete na sljedeći način:

* pristupite web stranici [www.velika-scena.com](http://www.velika-scena.com" \t "_blank) i *uploadujete* svoj umjetnički rad (digitalna grafika) u periodu od 12. 7. 2021. do 31. 7. 2021.
* prihvatite pravila o kreiranju i *uploadanju* umjetničkog rada
* ispunite formular za prijavu sa ostalim traženim podacima

U prvom ciklusu stručni žiri, sačinjen od tri osobe, će na osnovu snage umjetničke ekspresije i umjetničkog dojma sprovoditi selekciju i odabir osam dobitnika, finalista – koji su jednaki, kao i dodatna dva, kao rezervu, u slučaju da neki od osam dobitnika ne budu u potpunosti i na ispravan način pristupili učešću u nagradnom konkursu. Odabir dobitnika će se održati 4. 8. 2021. i objaviti na web stranici [www.velika-scena.com](http://www.velika-scena.com). Svaki od odabranih finalista osvaja poklon karticu u vrijednosti od 400,00 KM.

Odabrani radovi imat će mogućnost da budu aplicirani na neke od promotivnih materijala brenda Grand kafa (oficijelne šoljice SFF 2022, Grand kafa limited edition setovi, kao i na drugim materijalima).

Osim toga svih osam nagrađenih umjetničkih (digitalna grafika) radova bit će izloženo na VELIKOJ SCENI SFF-a u printanom izdanju sa istaknutim QR kodom, kao i na web stranici [www.velika-scena.com](http://www.velika-scena.com). Zainteresovani će putem koda istaknutog na umjetničkim radovima, kako na festivalu, tako i na web stranici, moći da glasaju, prema svojim kriterijima. Na osnovu dobijenog broja glasova učesnici će osvojiti prvo, drugo ili treće mjesto. Sumiranje glasova za prva tri mjesta proglasit će se 20. 8. 2021. na zatvaranju SFF-a, a konačni rezultati nagradnog konkursa će biti objavljeni na web stranici [www.velika-scena.com](http://www.velika-scena.com).

Prvo izabrano umjetničko djelo osvojit će 1000,00 KM, drugo 800,00 KM, a treće 500 KM, na poklon karticama.

Radovi ne smiju reflektovati i upućivati uvrede i govor mržnje, rasnu, spolnu, vjersku i svaki drugi oblik diskriminacije. Stručna komisija zadržava pravo da diskvalifikuje takve radove bez objašnjenja.

Autor umjetničkog djela u toku učešća u nagradnom konkursu ustupa svoja materijalna autorska prava ATLANTIC GRUPI i brendovima grupacije, u čije ime Altermedia d.o.o. upućuje javni poziv, od momenta *upload* istog na stranicu, bez prostornog i vremenskog ograničenja, u svrhu promocije vlastitih proizvoda, na svim potencijalnim materijalima, bez naknade. Autor je dužan dati pismenu suglasnost za prijenos prava.

ATLANTIC GRUPA zajedno sa brendovima unutar grupacije je upoznata sa činjenicom da je učesnik nagradnog konkursa autor djela isključivi nosilac moralnih i imovinskih autorskih prava nad navedenim autorskim djelom (materijalom), te da je zakonska obveza ATLANTIC GRUPE i brendova grupacije da prilikom objave predmetnog autorskog djela (materijala) naznače autora kao nosioca moralnih autorskih prava.

Učesnik nagradnog konkursa je saglasan da predmetno autorsko djelo (materijal) može bez naknade biti korišteno za izradu promotivnog materijala ATLANTIC GRUPE i njenih brendova te za objavu na distributivnim kanalima svih brendova unutar ATLANTIC GRUPE u izvornom obliku ili obradi, u cijelosti ili djelimično, a što uključuje i objavu na korisničkim stranicama društvenih mreža te internetskih stranica kojima upravlja ATLANTIC GRUPA.

**Javni poziv za *upload* radova ostaje otvoren od 12. 7. 2021. do 31. 7. 2021. godine.**

**Zato što već godinama inspirišemo kulturu kroz razne aktivnosti, i zato što kultura i kreativnost inspirišu naše brendove, riješili smo da u saradnji sa Sarajevo Film Festivalom organizujemo nesvakidašnji konkurs koji će Grand Kafi udahnuti svježinu nesputane kreativnosti.**

**Istovremeno mladim talentovanim umjetnicima pružamo pozornicu snova!**

**Zato pozivamo sve umjetnike da osmisle i stvore Festivalsku Grand Kafa šoljicu inspirisanu temom SVE NAS SPAJA I MIRIS I UKUS I UŽIVANJE U DOBROM FILMU. Ti mali trenuci koji nas inspirišu na druženje i uživanje, kao što su kafa i film koji zajedno gledamo ili o njemu uz kafu pričamo… to su trenuci koji čine život sretnijim i koje želimo da ovjekovječimo.**

**Očekujemo vaše umjetničke priče!!!**